

**ΕΠΙΛΟΓΗ ΦΟΙΤΗΤΩΝ ERASMUS +,**

**TMHMATOΣ ΨΥΧΟΛΟΓΙΑΣ**

**ΑΚΑΔΗΜΑΙΚΟΥ ΕΤΟΥΣ 2018-2019**

#  http://www.interel.uoa.gr/uploads/RTEmagicC_paris.jpg.jpg

Το πρόγραμμα **Erasmus+/Σπουδές** επιχορηγεί την κινητικότητα προπτυχιακών, μεταπτυχιακών φοιτητών και υποψήφιων διδακτόρων όλων των Τμημάτων του Πανεπιστημίου με σκοπό να  φοιτήσουν για ένα διάστημα σε Ευρωπαϊκά Πανεπιστήμια, τα οποία κατέχουν τον Πανεπιστημιακό Χάρτη Erasmus+.

Η κινητικότητα μεταξύ των Iδρυμάτων Tριτοβάθμιας Eκπαίδευσης στο πλαίσιο του προγράμματος ERASMUS+ πραγματοποιείται μέσω των διμερών συμφωνιών μεταξύ των ιδρυμάτων προέλευσης και υποδοχής.

Η μετακίνηση φοιτητών γίνεται μόνο μέσω των διμερών συμφωνιών του Τμήματος στο οποίο φοιτούν και η διάρκεια φοίτησης δεν μπορεί να ξεπερνά το ένα ακαδημαϊκό εξάμηνο ανά φοιτητή.

**Περισσότερες πληροφορίες για το πρόγραμμα θα βρείτε στον σύνδεσμο:** [**www.interel.uoa.gr/erasmus/sp.html**](http://www.interel.uoa.gr/erasmus/sp.html)

Οι φοιτητές του **Τμήματος Ψυχολογίας** που επιθυμούν να μετακινηθούν μέσω του προγράμματος ERASMUS+ για το ακαδημαϊκό έτος 2018-2019, θα καταθέσουν την αίτησή τους και τα απαραίτητα δικαιολογητικά **στους κάτωθι Ακαδημαϊκούς Υπευθύνους** έως και τις **22/3/2018**

|  |  |
| --- | --- |
|  **Α/Α** | **ΑΚΑΔΗΜΑΙΚΟΙ ΥΠΕΥΘΥΝΟΙ** |
|  | Αικ. Γκαρή, Τρίτη 12:00-14:00 & Τετάρτη 13:00-15:00, κυψέλη 504 |
|  | Λ. Κανελλοπούλου, Πέμπτη 12:00-14:00, γρ. 527 |
|  | Σπ. Τάνταρος, Δευτέρα 15:00-16:00 & Πέμπτη 12:00-14:00, κυψέλη 504  |
|  | Α. Οικονόμου, Τετάρτη 13:00-15:00 & Πέμπτη 10:00-12:00, γρ. 521 |
| Τα Ιδρύματα με τα οποία συνεργάζεται το Τμήμα Ψυχολογίας για το ακαδ. Έτος 2018-2019 και οι διαθέσιμες θέσεις φαίνονται στον κάτωθι πίνακα: |

|  |  |  |  |  |  |  |  |
| --- | --- | --- | --- | --- | --- | --- | --- |
| **Τμήμα** | **Χώρα** | **Συνεργαζόμενα Πανεπιστήμια** | **Κωδικός Συνεργαζόμενων Πανεπιστημίων** | **Υπεύθυνος Καθηγητής** | **Αριθμός φοιτητών σύμφωνα με τη διμερή συμφ.** | **Πρώτη γλώσσα διδασκαλίας (1)** | **Δεύτερη γλώσσα διδασκαλίας (2)** |
| Ψυχολογίας | ΓΕΡΜΑΝΙΑ | Universitat Osnabruck | D OSNABRU 01 | ΓΚΑΡΗ | 1 | DE |   |
| Ψυχολογίας | ΟΛΛΑΝΔΙΑ | Radboud University Nijmegen | NL NIJMEGE 01 | ΓΚΑΡΗ | 3 | EN |   |
| Ψυχολογίας | ΓΑΛΛΙΑ | Universite d' Angers | F ANGERS 01 | ΚΑΝΕΛΛΟΠΟΥΛΟΥ | 3 | FR |   |
| Ψυχολογίας | ΤΣΕΧΙΑ | Univerzita Palackeho v Olomouci | CZ OLOMOUC 01 | ΟΙΚΟΝΟΜΟΥ ΑΛΕΞΑΝΔΡΑ | 2 | EN | CZ |
| Ψυχολογίας | ΓΑΛΛΙΑ | Universite de Bordeaux | F BORDEAU 58 | ΤΑΝΤΑΡΟΣ | 2 | FR |   |
| Ψυχολογίας | ΓΑΛΛΙΑ | Universite Lumiere Lyon II | F LYON 02 | ΤΑΝΤΑΡΟΣ | 1 | FR |   |
| Ψυχολογίας | ΓΑΛΛΙΑ | Universite d' Aix-Marseille  | F MARSEIL 84 | ΤΑΝΤΑΡΟΣ | 1 | FR |   |
| Ψυχολογίας | ΙΤΑΛΙΑ | Universita degli studi di Napoli Federico II | I NAPOLI 01 | ΤΑΝΤΑΡΟΣ | 1 | IT | EN |

|  |
| --- |
| **Προϋποθέσεις συμμετοχής των φοιτητών του Τμήματος Ψυχολογίας στο πρόγραμμα ERASMUS+** |

Οι φοιτητές για να συμμετάσχουν στη διαδικασία αιτήσεων και επιλογής πρέπει να πληρούν απαραιτήτως τις ακόλουθες προϋποθέσεις:

* Προπτυχιακοί φοιτητές: α) πρέπει να είναι εγγεγραμμένοι τουλάχιστον στο δεύτερο έτος σπουδών τη στιγμή που υποβάλλουν την αίτηση και β) να έχουν εξεταστεί επιτυχώς σε τουλάχιστον τόσα μαθήματα όσα αντιστοιχούν αριθμητικά σε ένα έτος σπουδών.

Οι φοιτητές/τριες, προκειμένου να επιλέξουν το Πανεπιστήμιο για το οποίο θα
κάνουν αίτηση στους υπεύθυνους καθηγητές, πρέπει πρώτα να ενημερωθούν σχετικά με τα Πανεπιστήμια προς τα οποία επιθυμούν να μετακινηθούν. Στις ιστοσελίδες ό­λων των πανεπιστημίων, εκεί όπου γίνεται αναφορά στις Διεθνείς Σχέσεις και ειδικότερα στο πρόγραμμα Έρασμος, παρέχεται ενημέρωση για τη διαδικασία εγγραφής, το πρόγραμμα σπουδών, τη διάρκεια των εξαμήνων, τη δυνατότητα στέγασης και για άλλα πρακτικά θέματα που είναι απαραίτητα για τους εξερχόμενους φοιτητές/τριες.

<http://www.interel.uoa.gr/erasmus/sp/sm/information.html>

* Μεταπτυχιακοί φοιτητές: να έχουν ολοκληρώσει επιτυχώς το α’ εξάμηνο των σπουδών τους στο ΠΜΣ στο οποίο είναι εγγεγραμμένοι.
* Οι φοιτητές που βρίσκονται στο τελευταίο έτος φοίτησης ή είναι επί πτυχίω, έχουν δικαίωμα συμμετοχής μόνο αν χρωστούν ικανό αριθμό μαθημάτων, τα οποία να αντιστοιχούν τουλάχιστον σε 30 Πιστωτικές μονάδες (ECTS credits), ώστε να έχουν μεγαλύτερη δυνατότητα επιλογής μαθημάτων από το πρόγραμμα σπουδών του Πανεπιστημίου υποδοχής και αντίστοιχα αναγνώρισής τους στο ΕΚΠΑ.
* Ελάχιστο απαιτούμενο επίπεδο γλωσσομάθειας ορίζεται από το Ίδρυμά μας, στο πλαίσιο της διασφάλισης της ποιότητας της κινητικότητας, **η καλή γνώση** **της επίσημης γλώσσας διδασκαλίας** του Πανεπιστημίου υποδοχής (ή άλλης γλώσσας στην περίπτωση που το Πανεπιστήμιο χρησιμοποιεί άλλη γλώσσα διδασκαλίας για τους αλλοδαπούς φοιτητές του), δηλαδή το **επίπεδο Β2,** σύμφωνα με την κλίμακα γλωσσομάθειας του Κοινού Ευρωπαϊκού Πλαισίου Αναφοράς για τις Γλώσσες του Συμβουλίου της Ευρώπης. (Ενδεικτικά αναφέρονται για τις 5 ευρύτερα διαδεδομένες γλώσσες τα αντίστοιχα διπλώματα. Αγγλικά: First Certificate in English (FCE) του Πανεπιστημίου Cambridge ή άλλο ισότιμο,Γαλλικά: DELF B2 ή DELF 1er Degre ή Sorbonne B2 ή άλλο ισότιμο, Γερμανικά: Goethe-ZERTIFIKAT DEUTSCH FUR DEN BERUF (ZDFB) ή Goethe-ZERTIFIKAT Β2 ή Deutsches Sprachdiplom (DSD)-Δεύτερης βαθμίδας ή άλλο ισότιμο, Ιταλικά: Certificato di Conoscenza della Lingua Italiana, Livello 3 (CELI 3) του Πανεπιστημίου της Perugia ή άλλο ισότιμο, Ισπανικά: Diploma de Espanol como Lengua Extranjera (Nivel Intermedio) ή Diploma dele Basico de Espanol ή άλλο ισότιμο. Επίσης, η καλή γνώση των πέντε παραπάνω γλωσσών αποδεικνύεται και με το Κρατικό Πιστοποιητικό Γλωσσομάθειας επιπέδου Β2 του ν.2740/1999.)
* Εάν η διμερής συμφωνία αναφέρει ως υποχρεωτικό επίπεδο γλωσσομάθειας επίπεδο ανώτερο του Β2, αυτό θα αποτελεί προϋπόθεση επιλογής για το συγκεκριμένο Ίδρυμα. Ακόμα και στην περίπτωση που το Ίδρυμα υποδοχής δέχεται φοιτητές με επίπεδο κατώτερο του Β2, αυτό δεν γίνεται αποδεκτό από το Ίδρυμά μας. **Η πιστοποίηση του επιπέδου γλωσσομάθειας γίνεται αποκλειστικά με την προσκόμιση των αντίστοιχων διπλωμάτων.** Φοιτητές που δεν κατέχουν το αντίστοιχο δίπλωμα όταν κάνουν αίτηση συμμετοχής δεν είναι επιλέξιμοι και αν δεν το προσκομίσουν στη συνέχεια ούτε και στο Τμήμα Ευρωπαϊκών και Διεθνών Σχέσεων, θα διαγράφονται από τον Τελικό Συγκεντρωτικό Πίνακα Επιλογής του Τμήματος.
* Φοιτητές που έχουν ήδη μετακινηθεί με το πρόγραμμα ERASMUS για σπουδές ή για πρακτική άσκηση  είναι επιλέξιμοι να μετακινηθούν ξανά στο νέο πρόγραμμα ERASMUS+, εφόσον το συνολικό διάστημα μετακίνησης δεν υπερβαίνει τους 12 μήνες (συνυπολογίζεται το παλιό και το νέο διάστημα) ανά κύκλο σπουδών, θα έχουν όμως χαμηλή προτεραιότητα κατά την επιλογή σε σχέση με τους φοιτητές που ζητούν μετακίνηση για πρώτη φορά.
* Οι φοιτητές του EKΠA με τόπο καταγωγής και μόνιμης κατοικίας τους τη χώρα στην οποία θέλουν να μεταβούν με το πρόγραμμα ERASMUS+ θα έχουν χαμηλή προτεραιότητα κατά την επιλογή.

**Προσοχή:** Λόγω του περιορισμένου αριθμού των υποτροφιών ανά Τμήμα οι φοιτητές που θα αιτηθούν για να συμμετάσχουν θα πρέπει να είναι βέβαιοι για την επιλογή τους, ώστε να μην καταλαμβάνουν θέσεις για τις οποίες δεν υπάρχει η δυνατότητα να αναπληρωθούν από επιλαχόντες στη συνέχεια.

|  |
| --- |
| **Απαιτούμενα Δικαιολογητικα** |

1. **Αίτηση ERASMUS+**
2. **Aναλυτική βαθμολογία** (ο συνολικός μέσος όρος των μαθημάτων που έχουν ήδη εξεταστεί επιτυχώς λαμβάνεται υπόψη στην επιλογή των φοιτητών)
3. **Πτυχίο γλώσσας της χώρας υποδοχής,** σε επίπεδο Β2 τουλάχιστον, ως αναγκαία προϋπόθεση για την υποβολή δικαιολογητικών
4. **Πτυχίο οποιασδήποτε άλλης ξένης γλώσσας** γνωρίζει ο φοιτητής/η φοιτήτρια
5. **Βιογραφικό Σημείωμα** (συνοπτικό)
6. **Πιστοποιημένες επιπλέον επιστημονικές δραστηριότητες** (με σχετικές βεβαιώσεις που πιστεύετε ότι μπορεί να βοηθήσουν στην επιλογή σας)

|  |
| --- |
| ****Διαδικασία Επιλογής των Φοιτητών**** |

**Α. Ανάρτηση Προκήρυξης** **στα τμήματα του ΕΚΠΑ**Στα Τμήματα αναρτάται προκήρυξη (στη Γραμματεία και στην ιστοσελίδα) ώστε να ενημερωθούν οι ενδιαφερόμενοι φοιτητές για τα συνεργαζόμενα ιδρύματα, τις προβλεπόμενες θέσεις, τις ημερομηνίες υποβολής αιτήσεων και απαραιτήτως τα κριτήρια επιλογής.

**Β. Υποχρεωτικά κριτήρια επιλογής φοιτητών ERASMUS+**Για την αξιολόγηση των φοιτητών λαμβάνονται υπόψη τα κριτήρια που ακολουθούν κατά σειρά βαρύτητας:

**Προπτυχιακοί φοιτητές
1.    Μέσος όρος βαθμολογίας**Υπολογίζεται ο μέσος όρος βαθμολογίας του φοιτητή στα μαθήματα στα οποία έχει εξεταστεί επιτυχώς έως τη στιγμή που κάνει αίτηση για μετακίνηση Erasmus, με βάση την αναλυτική του βαθμολογία μετά την εξεταστική περίοδο του Σεπτεμβρίου.
**2.    Επίπεδο γνώσης της γλώσσας διδασκαλίας** στο Πανεπιστήμιο υποδοχής.

3. **Πιστοποιημένες με σχετικές βεβαιώσεις επιστημονικές δραστηριότητες** (συμμετοχή σε συνέδρια, σεμινάρια κ.α.)

4. **Προηγούμενη μετακίνηση με το πρόγραμμα επιφέρει μείωση -0,5 μόριο.**

5. **Προτίμηση μετακίνησης στη χώρα προέλευσης του υποψήφιου φοιτητή επιφέρει μείωση -0,5 μόριο.**

* **ΠΡΟΣΘΕΤΑ ΚΡΙΤΗΡΙΑ ΕΠΙΛΟΓΗΣ**

Όσοι φοιτητές επιθυμούν να υποβάλουν αίτηση για τα ακόλουθα Ιδρύματα:

|  |
| --- |
| * University of Osnabruck, Germany και
 |
| * Radboud University Nijmegen, The Netherlands
 |

θα πρέπει, επιπροσθέτως προς τα προηγούμενα κριτήρια, να έχουν εξεταστεί επιτυχώς στα εξής 6 μαθήματα:

|  |
| --- |
| * Κοινωνική Ψυχολογία Ι και ΙΙ (ΨΧ11, ΨΧ12),
 |
| * Εξελικτική Ψυχολογία Α και Β (ΨΧ01, ΨΧ02),
 |
| * Στατιστική στις Επιστήμες της Συμπεριφοράς (ΨΧ62)
 |
| * Μέθοδοι Έρευνας στην Ψυχολογία (ΨΧ61)
 |

**Μεταπτυχιακοί φοιτητές
1.    Βαθμός Πτυχίου
2.    Μέσος όρος βαθμολογίας** με βάση την αναλυτική βαθμολογία του φοιτητή μετά την τελευταία εξεταστική περίοδο.
**3.    Επίπεδο γνώσης της γλώσσας διδασκαλίας** στο Πανεπιστήμιο υποδοχής.

**Υποψήφιοι διδάκτορες
1.  Βαθμός Πτυχίου
2.  Βαθμός Μεταπτυχιακού Διπλώματος Ειδίκευσης
3.  Επίπεδο γνώσης της γλώσσας διδασκαλίας** στο Πανεπιστήμιο υποδοχής.

Για την επιλογή υποψηφίων διδακτόρων είναι απαραίτητηη αιτιολογημένη εισήγηση της Τριμελούς Συμβουλευτικής Επιτροπής, στην οποία θα αναγράφεται το θέμα της διατριβής και θα βεβαιώνεται ότι το πρόγραμμα που θα ακολουθήσει ο υποψήφιος στο εξωτερικό θα αποτελέσει μέρος της ερευνητικής του εργασίας για την εκπόνηση της διδακτορικής του διατριβής καθώς και ότι θα προσμετρηθεί στον συνολικό χρόνο των σπουδών του.

Εκτός από τα παραπάνω υποχρεωτικά κριτήρια επιλογής, οι ακαδημαϊκοί υπεύθυνοι μπορούν να ορίσουν επιπλέον κριτήρια ανά Τμήμα, τα οποία πρέπει οπωσδήποτε να αναγραφούν τόσο στην προκήρυξη όσο και στον πίνακα επιλογής φοιτητών και να προσμετρηθούν στην αξιολόγηση.

*Όσον αφορά την περαιτέρω διαδικασία που πρέπει να ακολουθήσουν οι επιλεχθέντες φοιτητές, θα λάβουν ενημέρωση από το Τμήμα Ευρωπαϊκών και Διεθνών Σχέσεων με αποστολή ηλεκτρονικού μηνύματος εντός του Απριλίου.*

|  |
| --- |
| ****ΟΙΚΟΝΟΜΙΚΗ ΕΠΙΧΟΡΗΓΗΣΗ**** |

**Το ποσό της μηνιαίας επιχορήγησης των φοιτητών που θα μετακινηθούν στο εξωτερικό για σπουδές** κατά το ακαδημαϊκό έτος 2016-2017 καθορίζεται ανάλογα με τη χώρα υποδοχής ως εξής:

|  |  |  |
| --- | --- | --- |
| **Ομάδες** | **Χώρες** | **Ποσό μηνιαίας επιχορήγησης (€/μήνα)** |
| **Ομάδα 1**Χώρες με υψηλό κόστος διαβίωσης | Δανία, Φινλανδία, Ισλανδία, Ιρλανδία, Λιχτενστάιν, Νορβηγία, Σουηδία, Ηνωμένο Βασίλειο, Λουξεμβούργο | **520** |
| **Ομάδα 2**Χώρες με μεσαίο κόστος διαβίωσης | Αυστρία, Βέλγιο, Γερμανία, Γαλλία, Ιταλία, Ισπανία, Ελλάδα, Κύπρος, Ολλανδία, Μάλτα, Πορτογαλία | **470** |
| **Ομάδα 3**Χώρες με χαμηλό κόστος διαβίωσης | Βουλγαρία, Κροατία, Δημοκρατία της Τσεχίας, Εσθονία, Λετονία, Λιθουανία, Ουγγαρία, Πολωνία, Ρουμανία, Σλοβακία, Σλοβενία, ΠΓΔΜ, Τουρκία | http://www.interel.uoa.gr/typo3/clear.gif**420** |

  Οι φοιτητές που προέρχονται από κοινωνικά ευπαθείς ομάδες δικαιούνται προσαύξηση 100 Ευρώ ανά μήνα, επί της μηνιαίας επιχορήγησης που λαμβάνουν οι φοιτητές που μετακινούνται για σπουδές.

Τα κριτήρια σύμφωνα με τα οποία καθορίζονται οι κοινωνικά ευπαθείς ομάδες είναι τα ακόλουθα:

I) Για τους φοιτητές που δεν έχουν συμπληρώσει το 25ο έτος της ηλικίας τους, θα λαμβάνεται υπόψη το ατομικό και οικογενειακό εισόδημα ως 9.000 Ευρώ κατά το πλέον πρόσφατο οικονομικό έτος, ενώ για όποιον έχει συμπληρώσει και το 25ο έτος της ηλικίας του θα λαμβάνεται υπόψη το ατομικό εισόδημα του φοιτητή ως 9.000 Ευρώ, κατά το πλέον πρόσφατο οικονομικό έτος.

II) Για τους φοιτητές που προέρχονται από πολύτεκνες οικογένειες, σύμφωνα με τα οριζόμενα στο οικείο θεσμικό πλαίσιο (Ν. 3454/2006), θα λαμβάνεται υπόψη το οικογενειακό εισόδημα ως 22.000 Ευρώ κατά το πλέον πρόσφατο οικονομικό έτος.

Επιπλέον χρηματοδότηση προβλέπεται από το πρόγραμμα ERASMUS+ για τους **Φοιτητές με Αναπηρία (ΦμεΑ)**. Η επιχορήγηση καλύπτει τις επιπρόσθετες ειδικές δαπάνες που ενδεχομένως θα προκύψουν κατά την μετάβαση/επιστροφή και την παραμονή των φοιτητών αυτών στο εξωτερικό. Η επιχορήγηση των φοιτητών με αναπηρία υπολογίζεται βάσει πραγματικών εξόδων.[**ΚΑΤΑΛΟΓΟΣ ΣΟΒΑΡΩΝ ΠΑΘΗΣΕΩΝ/ν.4186/13**](http://www.interel.uoa.gr/fileadmin/interel.uoa.gr/uploads/N__4186-17_9_2013.pdf)